|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2025. január 20 - ai rendkívüli**

**ülésére**

|  |  |
| --- | --- |
| **Tárgy:** | Javaslat a civil szervezetek részére kiírt esélyegyenlőségi programok megvalósítását támogató pályázat elbírálására |

**Készítette:**

Czikora Petra

irodavezető-helyettes

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet 4. § (3) bekezdése alapján a Művelődési, Kulturális és Szociális Bizottság (a továbbiakban Bizottság) 177/2024. (XI.18.) határozatával pályázati felhívás közzétételéről döntött esélyegyenlőségi programok megvalósítása céljából, amelyre civil szervezetek nyújthattak be pályázatot (előterjesztés 1. melléklete).

A pályázat célja a Helyi Esélyegyenlőségi Program Intézkedési tervében szereplő tevékenységek megvalósításának támogatása. A támogatás nyújtásához rendelkezésre álló keretösszeg 3.000.000 Ft.

A pályázatok elbírálásáról a Rendelet 4. § (3) bekezdés értelmében a Bizottság jogosult dönteni, azonban a Rendelet 4. § (4a) bekezdése alapján az alapítvány támogatására vonatkozó döntés meghozatala a Magyarország helyi önkormányzatairól szóló 2011. évi CLXXXIX. törvény 42. § 4. pontja alapján a Képviselő-testület át nem ruházható hatáskörébe tartozik. *A pályázaton induló alapítványok tekintetében a Bizottság javaslatot tesz a Képviselő-testületnek a támogatás összegére vonatkozóan.*

A felhívásra 6 pályázat érkezett, amelyből a Katakomba Művészeti Műhely Alapítvány pályázata érvénytelen, tekintettel arra hogy a pályázattal kapcsolatos hiánypótlási felhívásnak nem tett eleget.

A pályázatok előzetes véleményezésére a Bizottság 177/2024. (XI.18.) határozata alapján szakmai bizottságot hozott létre (2. sz. melléklet).

A pályázatok összefoglalása az előterjesztés 3. mellékletét képezi, amely tartalmazza a szakmai bizottság javaslatát (4. sz. melléklet) a támogatási összegekre vonatkozóan.

A teljes pályázati anyagot az előterjesztés nem tartalmazza, a Humánszolgáltató Irodán megtekinthető.

Kérem a tisztelt Bizottságot az előterjesztés megtárgyalására és a határozati javaslatok elfogadására.

**Határozati javaslatok**

**1.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2025. (I.20.) határozata az esélyegyenlőségi program pályázatok elbírálásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. az esélyegyenlőségi programok megvalósítására kiírt pályázat keretében az **Artopolis Művészeti és Közhasznú Egyesület** pályázatát **900.000 Ft** támogatásban részesíti.
2. A támogatás kizárólag a támogatási kérelemben és a mellékletét képező költségtervben meghatározott célok megvalósítására használható fel.
3. Felhatalmazza a polgármestert, hogy a pályázóval a támogatási szerződést megkösse.

**Felelős:** Niedermüller Péter polgármester

**Határidő:** 2025. március 29.

**2.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2025. (I.20.) határozata az esélyegyenlőségi program pályázatok elbírálásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy az esélyegyenlőségi programok megvalósítására kiírt pályázat keretében az **Astoria Színházi és Művészeti Egyesület pályázatát a szakmai bizottság javaslata alapján nem támogatja**.

**Felelős:** Dr. Pleva Dániel bizottsági elnök

**Határidő:** 2025. január 20.

**3.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2025. (I.20.) határozata az esélyegyenlőségi program pályázatok elbírálásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. az esélyegyenlőségi programok megvalósítására kiírt pályázat keretében az **alapítványok** részéről beérkezett érvényes pályázatok tekintetében az alábbi támogatási összegek megítélését **javasolja a Képviselő-testületnek**:

|  |  |  |
| --- | --- | --- |
| **Sorszám** | **Pályázó neve** | **Javasolt támogatás összege** |
| 1. | Kisvilág Kulturális Alapítvány | 964 250 Ft |
| 2. | Szent Jozafát Alapítvány | 1 000 000 Ft |

1. az esélyegyenlőségi programok megvalósítására kiírt pályázat keretében az **alapítványok** részéről beérkezett érvényes pályázatok tekintetében a szakmai bizottság javaslata alapján a Magyar Diszlexia Alapítvány részére **nem javasolja támogatás megítélését.**

**Felelős:** Dr. Pleva Dániel bizottsági elnök

**Határidő:** 2025. január 22-ei Képviselő-testületi ülés

Budapest, 2025. január 14.

Gyuris Gabriella

**Mellékletek:**

1. melléklet: Pályázati felhívás esélyegyenlőségi programok támogatására
2. melléklet: 177/2024. (XI.18.) határozat
3. melléklet: Összefoglaló táblázat
4. melléklet: Szakmai bizottság véleménye