****

**PÁLYÁZATI FELHÍVÁS**

Budapest Főváros VII. kerület Erzsébetváros Önkormányzata a 2025. évben **Balatonmáriafürdői üdülőbe** szervezett nyári tábor támogatására

**pályázatot hirdet.**

**I. Pályázók köre:** Budapest Főváros VII. kerület Erzsébetváros Önkormányzata fenntartásában és működtetésében lévő óvodák, a kerületi, állami fenntartásban és működtetésben lévő iskolákat támogató alapítványok, továbbá az önkormányzati fenntartású szociális és gyermekjóléti intézmény.

**II. Pályázat célja:** **Balatonmáriafürdői üdülőbe** szervezett nyári tábor támogatása.

**III. Pályázati feltételek:**

* önkormányzati fenntartásban és működtetésben lévő óvodák, és a kerületi állami fenntartású és működtetésű iskolákat támogató alapítványok min. 20 fő táborozására pályázhatnak,
* szociális és gyermekjóléti intézmény min. 12 fő táborozására pályázhat.

A pályázók köréből kizárásra kerülnek azon pályázók, akik a 2024. évi pályázaton elnyert támogatás felhasználásáról hiányosan, esetleg nem számoltak el.

Egyazon pályázó több nyári tábori program megvalósításához is nyújthat be pályázatot.

A balatonmáriafürdőiüdülő **befogadóképessége: 60 fő**

Az üdülő térítési díjait a pályázati felhívás melléklete tartalmazza.

Felhívjuk a táborozók figyelmét, hogy a **balatonmáriafürdői üdülő térítési díjai csak a szállásköltséget tartalmazzák**, így a táborozók **étkezése csak egyénileg** oldható meg. **Kérjük, hogy a pályázati költségvetés összeállításakor, az étkezési költségek tervezésekor erre szíveskedjenek figyelmet fordítani.**

**IV. Rendelkezésre álló forrás:** Budapest Főváros VII. Kerület Erzsébetváros Önkormányzata Képviselő-testületének 2025. évi átmeneti gazdálkodás szabályairól szóló 36/2024. (XII.11.) önkormányzati rendeletében e célra biztosított **12.000.000,- Ft.**

Jelen pályázat támogatási feltételei a pályázati keretösszeg kimerüléséig állnak fenn.

**V. Az elnyerhető támogatás mértéke pályázatonként:** min. 150 000,- Ft.

max. 1.500.000,- Ft.

**Az elnyert támogatási összeg formája:** egyösszegű, vissza nem térítendő támogatás, előfinanszírozással.

**A pályázat keretében megvalósítandó programhoz szükséges saját forrás mértéke:** a pályázott program teljes költségvetésének 10%-a.

**VI. A pályázat tartalma:**

1. ***Pályázati adatlap*** (kizárólag a jelen pályázati felhíváshoz mellékelt adatlap fogadható el, külön adatlap szolgál az óvodák, és szociális intézmény, valamint az iskolai alapítványok pályázatához), amely tartalmazza:

* a pályázatot benyújtó óvoda/iskolai alapítvány/szociális intézmény megnevezését;
* a pályázó bankszámlaszámát, a számlavezető pénzintézet megnevezését és címét;
* a tábor tervezett időpontját és programját;
* résztvevők létszámát, életkorát;
* a program részletes költségvetését;
* az igényelt támogatás összegét;

1. a ***„Nyilatkozat”*** elnevezésű dokumentum (alapítványi pályázatok esetében)
2. az ***„A Pályázó nyilatkozatai”*** elnevezésű dokumentum
3. az ***„Átláthatósági nyilatkozat”*** elnevezésű dokumentum

Minden olyan indokolt költség elfogadható, amely a táborozással kapcsolatban közvetlenül felmerülhet. **A támogatási összegből személyi jellegű kifizetés nem finanszírozható!**

**A pályázati adatlap és mellékletei** letölthetőek az önkormányzat honlapjáról:

[www.erzsebetvaros.hu](http://www.erzsebetvaros.hu)

**VII. A pályázat benyújtásának határideje, módja:**

A pályázatot ***„Balatonmáriafürdői tábor 2025.”*** megjelöléssel, a pályázati feltételeknek megfelelően kell benyújtani

***2025. március 7. napjáig***

**Személyesen** a Polgármesteri Hivatal Ügyfélszolgálatain, ügyfélfogadási időben (Kedd: 8:00-12:00, Szerda: 8:00-12:00, 13:00-18:00, Csütörtök: 13:00-16:00) **vagy**

**Postai úton** az alábbi címre:

Budapest Főváros VII. Kerület Erzsébetváros Önkormányzata

Humánszolgáltató Iroda (1076 Budapest Garay utca 5.)

**A pályázat érvényességének feltétele:** a szabályosan kitöltött, eredeti aláírással, bélyegző lenyomattal ellátott pályázati adatlap, és a hozzá tartozó mellékletek határidőben történő benyújtása 1 példányban.

Kizárólag a **benyújtási határidőn belül beadott és valamennyi szükséges dokumentumot hiánytalanul tartalmazó pályázatok** támogathatóak. **Hiánypótlásra egy alkalommal** van lehetőség. A hiánypótlásra való felszólítás elektronikus úton történik, melynek benyújtására az **elektronikus közléstől számított 5 napon belül van lehetőség**.

A benyújtott pályázatok tartalmi megfelelőségéért, az abban közölt adatok valódiságáért és megvalósíthatóságáért, a szükséges mellékletek, igazolások, nyilatkozatok meglétéért kizárólag a pályázat benyújtója felelős. Az adatok valóságtartalmát az Önkormányzat ellenőrizheti.

**VIII. A pályázat elbírálása:**

A beérkezett pályázatok elbírálásáról a Művelődési, Kulturális és Szociális Bizottság a **benyújtási határidőt követő 30 napon belül** **dönt, az iskolai alapítványok esetében javaslatot tesz a Képviselő-testületnek a támogatás odaítélésére.** A Bizottság az igényelt támogatásnál alacsonyabb összeget is megítélhet, illetve javasolhat.

A pályázók a pályázat eredményéről **a döntést követő 20 napon belül** elektronikus úton értesülnek. A döntés ellen jogorvoslatnak helye nincs.

A pályázatban szereplő, igényelt támogatásnál kisebb összeg elnyerése esetén pályázó saját döntése szerint elállhat a támogatástól vagy a pályázatban vállaltakat arányosan teljesítheti, ezt azonban megfelelően rögzíteni kell a szerződésben.

**IX. A pályázati támogatás elszámolása:**

A nyertes pályázónak a kapott támogatási összeg felhasználásáról részletes elszámolást kell készíteni, **melyet 2025. szeptember 30-ig** kell írásban benyújtani Budapest Főváros VII. Kerület Erzsébetváros Önkormányzata Humánszolgáltató Irodája részére.

Az elszámolás szakmai és pénzügyi beszámolóbóláll.

A részletes, fotókkal alátámasztott **szakmai beszámolónak** tartalmaznia kell, hogy a támogatási összeg milyen célokra, tevékenységekre került felhasználásra.

A **pénzügyi beszámolónak** tartalmaznia kell:

* A támogatott tevékenység megvalósításához kapcsolódó költségeket igazoló **számviteli bizonylatok záradékolt és hitelesített másolatát**. Előlegről szóló számla csak a hozzá kapcsolódó végszámlával együtt számolható el. A záradékoláshoz rá kell írni az eredeti számlákra, hogy *„…. Ft összegben/teljes összegben a … számú támogatási szerződés terhére elszámolva.”,*a számlák másolati példányaira pedig *„A másolat az eredetivel mindenben megegyezik”* szöveget, valamint el kell látni támogatott képviseletére jogosult aláírásával és dátummal.
* A 368/2011. (XII. 31.) Korm. rendelet szerinti **bizonylatösszesítőt**
* A bizonylatok **pénzügyi teljesítését igazoló** dokumentumok hitelesített másolata (kiadási pénztárbizonylat, könyvviteli nyilvántartás, bankszámlakivonat, internetes számlatörténet)
* A személyi jellegű kifizetést, a kétszázezer forint értékhatárt meghaladó szolgáltatás igénybevételt vagy termékbeszerzést igazoló bizonylatok esetén csatolni kell a **szerződés** hitelesített szerződés **másolatát**. Beszerzés és szolgáltatás igénybevétele esetén szerződés helyett elfogadható az írásban megküldött és visszaigazolt megrendelés is.
* **Nyilatkozatot** az általános forgalmi adó alanyiságáról, illetve a támogatáshoz kapcsolódó általános forgalmi adó levonási jogosultságáról; valamint arról, hogy a Támogatott a feltüntetett költségek kifizetése előtt azok jogosságáról és összegszerűségéről – ellenszolgáltatás teljesítését követően esedékes kifizetés előtt ezen felül az ellenszolgáltatás teljesítéséről is – előzetesen meggyőződött.

Tájékoztatjuk a pályázókat, hogy a jelen pályázat keretében elnyerhető támogatás nem terjed ki az idegenforgalmi adó (IFA) összegének megfizetésére, amelyre a 18 éven felüli személyek után készpénz-átutalási megbízás (csekk), vagy banki átutalás útján van lehetőség.

**X. Információ**

**A pályázati eljárással** kapcsolatban további felvilágosítás kérhető Prógli Katalintól a (06-1)-462-3399-es telefonszámon.

***Melléklet***

**Balatonmáriafürdői üdülő díjai:**

|  |  |
| --- | --- |
| 1. az önkormányzat vagy állam által fenntartott kerületi köznevelési, szociális intézmények táborozó gyermekei, tanulói és a kísérő felnőttek részére: | **800,- Ft/fő/éj** |
| 1. a kerületi nem önkormányzati vagy nem állami fenntartású, valamint „külsős” nem kerületi köznevelési és szociális intézmények táborozó gyermekei, tanulói és a kísérő felnőttek részére: | **1.000,- Ft/fő/éj** |
| 1. „külsős” gyermek részére 18 éves korig, illetve korhatárra való tekintet nélkül (súlyosan) fogyatékos személy részére: | **1.500,- Ft/fő/éj** |
| 1. „külsős” gyermek kísérője, hozzátartozója részére | **2.800,- Ft/fő/éj** |
| 1. hivatali dolgozók és az önkormányzat által fenntartott és üzemeltetett köznevelési, szociális intézmények dolgozói és hozzátartozói részére | **1.800,- Ft/fő/éj** |
| 1. hivatali dolgozók és az önkormányzat által fenntartott és üzemeltetett köznevelési, szociális intézmények dolgozóinak gyermekei részére (18 éves korig) | **1.300,- Ft/fő/éj** |